Կոնստանտին Պոբեդոնոսցև

Կոնստանտին Պետրովիչ Պոբեդոնոսցև (), ռուսական պետական գործիչ, իրավաբան։

1860-1865 թվականներին եղել է Մոսկվայի համալսարանի քաղաքացիական իրավունքի ամբիոնի պրոֆեսոր, 1868 թվականից՝ սենատոր, 1872 թվականից՝ Պետական խորհրդի անդամ, 1880-1905 թվականներին՝ Սինոդի գլխավոր դատախազ (պաշտոնավարելիս հետապնդել է հերձվածողներին, աղանդավորներին)։ Պոբեդոնոսցևը օրենսդրություն է դասավանդել մեծ իշխաններին, այդ թվում ապագա կայսրեր Ալեքսանդր III-ին և Նիկոլայ II-ին, որոնց վրա մեծ ազդեցություն է ունեցել։ Ինքնակալությունն ամրապնդելու մասին 1881 թվականի ապրիլի 29-ի մանիֆեստի հեղինակն էր։ Դեմ էր արևմտաեվրոպական մշակույթին և հասարակական կյանքի բուրժուական ձևերին, հայացքները շարադրել է «Մոսկովյան ժողովածու» (1896) գրքում։ Սահմանափակել է զեմստվային դպրոցները և ավելացրել եկեղեցականներինը։ 1880-ական թվականների վերջից Պոբեդոնոսցևի ազդեցությունը թուլացել է։ 1905 թվականի հոկտեմբերի 17-ի մանիֆեստից հետո պաշտոնաթող է եղել։

Ծանոթագրություններ 

Ռուս պետական գործիչներ
Մոսկվայի պետական համալսարանի դասախոսներ
Ռուսաստանի իրավաբաններ
Սուրբ Ստանիսլավի 2-րդ աստիճանի շքանշանի ասպետներ
Ռուս քաղաքական գործիչներ
Ռուս փիլիսոփաներ
Իրավաբանական գիտությունների դոկտորներ
Սանկտ Պետերբուրգի գիտությունների ակադեմիայի պատվավոր անդամներ